b'\n_START_ARTICLE_\nHelmut Kretschmar\n_START_PARAGRAPH_\nHelmut Kretschmar (s. 3. helmikuuta 1928 Kleve) on saksalainen tenori. H\xc3\xa4n opiskeli Frankfurtissa Kurt Thomasin sek\xc3\xa4 Hans Emgen ja Detmoldissa Fred Huslerin johdolla. Vuonna 1953 h\xc3\xa4n saavutti ensipalkinnon Deutschen Musikhochschulenin laulukilpailussa ja vuonna 1958 Nordrhein-Westfalenin suuren taidepalkinnon. Vuonna 1954 Kretschmar oli mukana kantaesitt\xc3\xa4m\xc3\xa4ss\xc3\xa4 Arnold Sch\xc3\xb6nbergin Moses und Aronia. Vuonna 1961 h\xc3\xa4nest\xc3\xa4 tuli Detmoldin musiikkikorkeakoulun professori._NEWLINE_Krestchmarin ura konsertti- ja oratoriolaulajana alkoi vuonna 1953. H\xc3\xa4n oli suuri Johann Sebastian Bachin tulkitsija ja teki konserttikiertueita kaikkialla maailmassa. Bachin lis\xc3\xa4ksi Krestchmar tulkitsi my\xc3\xb6s Georg Friedrich H\xc3\xa4ndelin, Felix Mendelssohnin, Joseph Haydnin ja aikansa s\xc3\xa4velt\xc3\xa4jien teoksia. Vaimonsa, pianisti Renate Fischerin kanssa h\xc3\xa4n esitti yksinlauluja, joita olivat s\xc3\xa4velt\xc3\xa4neet Franz Schubert, Robert Schumann, Hugo Wolf ja Claude Debussy._NEWLINE_Krestchmaria kuullaan lukuisilla levytyksill\xc3\xa4, my\xc3\xb6s oopperalevyill\xc3\xa4 (Fidelio, Moses und Aron).'